برزیلیا آمازون‌داکی یانغینلا موباریزه آپارا بیله‌جک قایناغی‌نین اولمادیغینی آچیقلادی.
برزیلیا پرزیدنتی ژائیر بولسونارو اؤلکه‌سی‌نین دونیانین ان بؤیوک یاغمور مئشه‌لری آمازون‌داکی یانغینلا موباریزه آپارا بیله‌جک قایناغی‌نین اولمادیغینی بیلدیریب.
پرزیدنت بولسونارو ژورنالیست‌لرین "آمازون‌لار آوروپا‌دان داها بؤیوک‌دور. بئله بیر یئرده باش وئرن مئشه یانغین‌لاری ایله نئجه موباریزه آپاراجاقسینیز؟ سوالینا بئله جاواب وئریب: "بونون اوچون قایناغیمیز یوخ‌دور".
آشیری ساغجی پرزیدنت بولسونارو کئچن هفته نروژ و آلمانیانین برازیلیا‌داکی مئشه‌لرله علاقه‌دار داوام ائتدیریله بیله‌جک لاییحه‌لری چرچیوه‌سینده تامین ائتدیگی فوندلاری کسمه قراری ایله باغلی اؤلکه‌سی‌نین پولا احتیاجی اولمادیغینی سؤیله‌میشدی.
دیگر طرف‌دن آمازون‌لارا تأثیر ائدن یانغینا پاراگوئه و بولیویا موداخیله ائتمه‌یه باشلادی‌لار. آمازون‌لاردا تأثیرلی اولان یانغین بولیویادا 500 مین هکتار مئشه‌نین یانماسینا سبب اولموشدو.
پرزیدنت بولسونارو اؤلکه‌ده مئشه یانغین‌لاری‌نین آرخاسیندا اکولوژی غیری-حکومت تشکیلات‌لاری‌نین اولا بیله جگینی بیلدیریب.
